钦定古今图书集成/明伦汇编/氏族典/第430卷 > 赵雄
## 钦定古今图书集成/明伦汇编/氏族典/第430卷 > 赵雄

按《宋史赵雄传》：“雄字温叔，资州人。省试第一，虞允文
荐于朝，除正字。范成大使金，将行，雄当登对，极论恢
复。孝宗大喜，除右史。两月，除舍人。请复置恢复局，日
夜讲磨，条具合上意。除中书舍人，以母忧去。淳熙二
年，召为礼部侍郎。五年，拜右丞相。请外，除四川制置
使，改知泸南。光宗将受禅，召雄，雄上万言书，言甚剀”
切，诏授宁武军节度使，改帅湖北。绍熙四年，薨。嘉定
二年，谥文定。